### Resume

Teknisk Udvalg besluttede den 30. november 2021 punkt nr. 259, at sende forslag til ændringer på ruteforløb på bybusserne i høring med henblik på endelig godkendelse primo 2022. Der er i den forbindelse modtaget tre høringssvar.

Teknik & Miljø anbefaler, at ændringerne på ruteforløbene gennemføres.

### Sagsfremstilling

Når Vejle Kommune til oktober 2022 indsætter elbusser, godkendte Teknisk Udvalg punkt nr. 184 den 1. september 2020, at udvide betjeningen med bybusser til også at betjene de nye boligområder i [adresse] og Grundet. I området omkring Karla Ravn er der sket en byudvikling, som kan begrunde, at den kollektive trafikbetjening også øges i området. I Solvej Søndergaard er Mælkevejen åbnet, således at det er muligt at betjene området. Linje 11, som betjener industriområdet i [adresse], har et planlægningsmæssigt uhensigtsmæssigt ruteforløb, hvor der er forskel på ruteforløbet morgen og eftermiddag. Mølholm Privathospital flytter til området inden for en kort årrække, hvorfor det er relevant at tilpasse ruteforløbet, så linje 11 er forberedt til at betjene hospitalet.

Teknik & Miljø foreslog den 30. november 2021 punkt nr. 259 følgende tilpasninger i bybusnettet:

1. Oprettelse af ny linje til Karla Ravn. Linjen vender ved [adresse]
2. Ændring af ruteforløb på linje 11 til Exxit 59
3. Ændring på linje 16 til [adresse] således at [adresse] betjenes
4. Ændring af ruteforløb på linje 6, VTC - DGI/Sundhedshuset, så der køres ad [adresse] i stedet for [adresse]
5. Reduktion i kørselsomfang på linje 6
6. På linje 7, VTC - Pedersholms Allé, reduceres myldretiden med fire afgange
7. Ændring på linje 8, således der køres af Jægervænget og [adresse] til [adresse]

![](data:image/png;base64...)

Figur 1: Bybusnettet gældende fra oktober 2022 inkl. foreslåede ændringer

Udvalget godkendte ændringerne, men besluttede at sende forslagene i høring.

Indkomne bemærkninger

Forslagene har været i høring i perioden fra 1. december 2021 til 14. januar 2022. Der er modtaget tre høringssvar.

Ældrerådet opfordrer til, at Teknisk Udvalg genovervejer ændringen på linje 6. Det er Ældrerådets opfattelse, at stoppestedet i [adresse] benyttes af mange ældre og ønsker derfor at bevare den nuværende linjeføring.

Derudover udtrykker Ældrerådet tilfredshed med at linje 8 og glæder sig over, at der kommer busdrift til [adresse].

Grundet Lokalråd udtrykker stor tilfredshed med at der fra køreplanen i oktober 2022 kommer busforbindelse til Grundet. Lokalrådet håber, at Grundet Ringvej er blevet ført igennem til Grundet Bygade, ellers ser de gerne en midlertidig løsning, som indeholder en tur til rundkørslen ved [adresse] og en tur til den tidligere bussløjfe ved Grundet [adresse]. Endelig vil Lokalrådet gerne indgå i en drøftelse af placering af stoppesteder og information til de ni grundejerforeninger, som er medlem af Grundet Lokalråd.

En borger fra [adresse] har indsendt et forslag, som betyder et helt nyt rutenet i [adresse] - [adresse] - [adresse]. Forslaget tager udgangspunkt i en sammenlægning af linje 4 og 8, som skal betjene [adresse] - Grundet - Tirsbæk Bakker - Engum. Frekvensen skal være 2 - 3 afgange i timen. Passagerer i området, der skal til Vejle, skal på ny oprettede knudepunkter skifte til de eksisterende regionalruter på [adresse] eller en nyoprettet hurtigrute mellem [adresse] og Grete Paulsen. Den samlede frekvens på [adresse] skal være 5 - 10 busser i timen og der vil ikke længere være forbindelse til [adresse].

Forvaltningens bemærkninger

I følge Lennarth Jessen er der i gennemsnit en påstiger pr afgang på stoppestedet i [adresse]. Det er ikke muligt ud fra data på Rejsekort at fastlægge, hvor passagerne kommer fra. Teknik & Miljø har ud fra observationer i januar 2022 ved stoppestedet i [adresse] vurdereret, at passagerne som benytter stoppestedet kommer fra etageboligerne mellem [adresse] og [adresse], hvorfor Teknik & Miljø fastholder at omlægge linje 6 til [adresse]. Passagerer fra området mellem [adresse] og [adresse] har desuden mulighed for at benytte linje 2 på [adresse] som alternativ.

Teknik & Miljø forventer, at Grundet Ringvej er ført igennem til Grundet Bygade til oktober 2022, og indgår gerne i dialog med Grundet Lokalråd om placering af stoppesteder.

Teknik & Miljø kan ikke anbefale den foreslåede ændring af betjening af [adresse] - Grundet - Bredballe - [adresse] - Engum. For at opnå en frekvens på fem busser i timen vil det betyde, at der skal oprettes en ny rute i minimum 20 minuttersdrift drift til Grete Paulsen eller Engum, som supplement til de eksisterende regionale ruter. Forventet udgift min. 3 mio. kr. om året inkl. investering i to ekstra busser. Desuden viser undersøgelser, at et skifte på korte rejser er en barriere. Forslaget vil således betyde en risiko for, at passagerer med ærinde i Vejle vil opleve en forringelse i betjeningen og dermed finde alternative løsninger. Endelig vil rejsende mellem [adresse] og [adresse] miste den direkte forbindelse. I følge Lennarth Jessen er det ca. 100 daglige passagerer, svarende til 10% af passagerne på linje 4, som vil blive påvirket af forslaget.

En række af de godkendte ændringer på linjeføringerne er ikke afhængige af indførelsen af elbusser, hvorfor disse ændringer gennemføres allerede fra køreplanskiftet til 1. juli.

Betjening af Engum

Teknisk Udvalg har bedt Teknik & Miljø undersøge mulighederne for at forlænge linje 8 til Engum eller alternativt oprette en hurtig rute til [adresse] via [adresse].

Der er to alternative løsninger til at forlænge linje 8 til [adresse]:

Alternativ 1: Kort rute via [adresse]

![](data:image/png;base64...)

Figur 2: Forlængelse af linje 8 fra rundskørsel på [adresse] via [adresse] til [adresse]

Alternativ 2: Lang rute via [adresse]

![](data:image/png;base64...)

Figur 3: Betjening af Engum via rundkørsel på [adresse] direkte til Engum og retur via [adresse]

Begge løsninger kan implementeres med det nuværende antal busser. Udgiften til udvidelsen vil være mellem 0,3 og 0,6 mio. kr. Rejsetiden mellem Vejle Trafik Center og Engum vil blive ca. 35 - 40 minutter, hvilket må betragtes som en lang rejsetid på en bybuslinje.

En direkte linje mellem [adresse] og Engum vil betyde en investering i minimum en ekstra bus afhængig af frekvensen. Udgiften til udvidelsen vil ved timedrift på hverdage og i weekenden være ca. 1 mio. kr. om året og op til ca. 3 mio. kr. hvis der skal være halvtimedrift.

Betjening af RCV

Det nye ressourcecenter RCV i [adresse] åbner i efteråret i 2022 med både arbejdspladser og undervisningslokaler. Teknik & Miljø har undersøgt muligheden for at forlænge linje 11, så linjen også betjener RCV. Løsningen kan implementeres med det nuværende antal busser og det nuværende antal afgange. Det vil sige 4 afgange om morgenen og 4 afgange om eftermiddagen. Rejsetiden til RCV vil blive 20 min. Udgiften vil være ca. 0,1 mio. kr. om året.

### Økonomi

Som oplyst i punkt nr. 254 fra 30. november 2021 vil køreplanændringerne ikke få økonomiske konsekvenser. Der vil være udgifter til flytning og etablering af nye stoppesteder.

![](data:image/png;base64...)
Figur 4: Udgifter til etablering og flytning af stoppesteder.

Udgifterne finansieres inden for de eksisterende rammer for den kollektive trafik.

### Klima og resiliensvurdering

Ændringerne vil betyde, at flere borgere tilbydes kollektiv trafik som et alternativ til bil nr. 2 eller 3. Det vil reducere trængslen i byen og være en del af den grønne mobilitetsplan.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | Teknisk Udvalg godkender køreplanerne med bemærkningerne til de indkomne høringssvar, og |
| at | Teknisk Udvalg drøfter betjeningen af Engum og RCV, herunder evt. finansering |

### Beslutning

1. at godkendt.

Udvalget besluttede at Engum (Model 1) og RCV skal busbetjenes, og at dette finansieres ved en nedlægning af Rute 204's (Vejle - Fredericia) afgange i weekenden.